《钓台》
宋代·李处权

先生志丘壑，溪山助幽兴。
持竿聊尔尔，至乐在游泳。
故人已龙聊，旌车远来聘。
掉头藐不顾，长揖辞万乘。
人生各有愿，可不安吾分。
是在易之乾，曰遁世无闷。
至今堂前竹，苍翠有余润。
我行出祠下，敬谒仰胜韵。
愧负营口腹，驰驱违本性。
言归不敢迟，卖剑买鱼艇。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。